ଦୁଇ ହୋମଗାର୍ଡଙ୍କୁ ବାନ୍ଧି ଅଳଙ୍କାର ଦୋକାନରୁ ଲୁଟ୍\nବେତନଟୀ,୧୮। ୧୨(ଡି.ଏନ.ଏ.)-ମୟୂରଭଞ୍ଜ ଜିଲା ବେତନଟୀ ବସଷ୍ଟାଣ୍ଡ ନିକଟ ଏକ ଅଳଙ୍କାର ଦୋକାନ\nଦୁଇ ହୋମଗାର୍ଡଙ୍କୁ ବାନ୍ଧି ଅଳଙ୍କାର ଦୋକାନରୁ ଲୁଟ୍ December 18th, 00:00 AM December 18th, 00:00 AM\nବେତନଟୀ,୧୮। ୧୨(ଡି.ଏନ.ଏ.)-ମୟୂରଭଞ୍ଜ ଜିଲା ବେତନଟୀ ବସଷ୍ଟାଣ୍ଡ ନିକଟ ଏକ ଅଳଙ୍କାର ଦୋକାନରୁ ରବିବାର ରାତିରେ ଦୁର୍ବୃତ୍ତମାନେ ଅଳଙ୍କାର ଲୁଟି ନେଇଥିବାର ବତନଟୀ ଥାନାରେ ଅଭିଯୋଗ ହୋଇଛି । ସେମାନେ ନିକଟସ୍ଥ ଏକ ଏଟିଏମ କାଉଣ୍ଟର ଭିତରେ ଦୁଇଜଣ ହୋମଗାର୍ଡଙ୍କୁ ବାନ୍ଧି ଏଭଳି ଲୁଟ କରିଛନ୍ତି। ଏହି ଅଭିଯୋଗକୁ ଭିତ୍ତିକରି ବେତନଟୀ ପୋଲିସ ସୋମବାର ଏକ ମାମଲା (ନଂ.୧୯୯/୨୦୧୭) ରଜୁ କରି ତଦନ୍ତ କରୁଛି। ପୋଲିସ ସୂଚନା ଅନୁଯାୟୀ ସ୍ଥାନୀୟ ବସ୍ଷ୍ଟାଣ୍ଡ ନିକଟରେ ଥିବା ଭୋଗବାଟୀ ଗ୍ରାମର ଦୀପକ କୁମାର ପାଲଙ୍କ ଅଳଙ୍କାର ଦୋକାନରୁ ରାତି ପ୍ରାୟ ୩ଟା ବେଳେ ଲୁଟ୍ ହେବା ଘଟଣା ନେଇ ପାଟ୍ରୋଲିଂ କରୁଥିବା ପୋଲିସ ଟିମ୍କୁ ଖବର ମିଳିଥିଲା। ପୋଲିସ ସେଠାରେ ପହଞ୍ଚି ହୋମଗାର୍ଡ ପ୍ରଫୁଲ୍ଲ ବେହେରା ଓ ରମେଶ ମହାନ୍ତଙ୍କୁ ଉକ୍ତ ଏଟିଏମ କାଉଣ୍ଟର ଭିତରୁ ଉଦ୍ଧାର କରିଥିଲା । ହୋମଗାର୍ଡଦ୍ୱୟଙ୍କ କହିବା ଅନୁସାରେ କେତେକ ଦୁର୍ବୃତ୍ତ ସେମାନଙ୍କୁ ବାନ୍ଧି ଅଳଙ୍କାର ଦୋକାନର ପଶ୍ଚିମ ପାଖ କାନ୍ଥକୁ ତାଡି ଭିତରକୁ ପଶିଥିଲେ । ସେମାନେ ଦୋକାନରେ ଥିବା ସିସି ଟିଭିକୁ ବନ୍ଦ କରି ଭଙ୍ଗାରୁଜା କରିବା ସହ ଅଳଙ୍କାର ଲୁଟ୍ କରିଥିଲେ। ସାଇଣ୍ଟିଫିକ ଟିମ୍ ଓ ସନ୍ଧାନୀ କୁକୁର ସାହାଯ୍ୟରେ ଘଟଣାର ତଦନ୍ତ ଜାରି ରହିଛି। ଦୋକାନରୁ ୨୦ ହଜାର ଟଙ୍କାର ଅଳଙ୍କାର ଲୁଟ୍ ହୋଇଥିବା ଦୋକାନୀ କହିଛନ୍ତି।
